text: प्रत्यक्षदर्शियों के अनुसार पंजाब के मंत्री नवजोत सिद्धू की पत्नी नवजोत कौर भी कार्यक्रम में मौजूद थीं। उन्होंने ट्रेन की स्पीड को लेकर रेलवे को कटघरे में खड़ा किया। हादसे के बाद पुलिस प्रशासन पर भी सवाल उठने लगे हैं। वहीं सवाल यह भी हैं कि इस जगह पर दशहरा कार्यक्रम की इजाजत क्यों दी गई। इस बीच, नवजोत कौर सिद्धू ने कहा ‘रावण दहन हो चुका था और जब यह हादसा हुआ तो मैं वहां से निकल चुकी थी। प्रत्यक्षदर्शियों के अनुसार, हादसे के लिए प्रशासन और दशहरा आयोजन समिति जिम्मेदार हैं। ट्रेन के आने पर उन्हें अलार्म देना चाहिए था, उन्हें यह सुनिश्चित करना चाहिए था कि ट्रेन रुके या धीमी हो जाए। वहीं रेलवे का कहना है कि उसे अमृतसर में दुर्घटनास्थल के पास दशहरा कार्यक्रम की सूचना नहीं दी गई थी।